Infoboks FC København - Piast Gliwice Europa League Kvalifikation (24/09) YouBet 1,33 4,80 6,70 bet365 1,40 4,20 9,50

Thomas Delaney står i en ny situation, hvor han muligvis skal skifte klub. Han elsker stadig at være i FCK, og vil ikke væk for enhver pris.

FC København er åbne for at sælge Thomas Delaney denne sommer, såfremt de får den rette pris for anføreren, som gerne vil prøve sig af i en større liga end den danske.

Parterne er enige om, hvad der skal til for at et skifte bliver en realitet, men indtil videre har den rigtige klub ikke banket på døren.

- Det er en ny situation for mig, for jeg har aldrig skiftet klub før. Jeg ved ikke, hvordan markedet fungerer, siger Delaney til bold.dk.

- For mig handler det om at træffe den rigtige beslutning. Alle omkring mig ved også, at jeg ikke bare skal væk for at komme væk. Jeg er ikke bleg for at blive her, hvis det rette ikke kommer, for vi har et endnu bedre hold end vi har haft tidligere, og der venter mange spændende udfordringer.

- Så skulle det blive sådan, vil jeg stadig elske at blive her.

Thomas Delaney tager flere med på råd i processen, men i sidste ende skal han selv træffe beslutningen.

- Det svære er jo, at det handler om en mavefornemmelse. Jeg skal finde en klub på et højt nok niveau til, at det er interessant, men også lavt nok til, at jeg kommer til at spille, siger Delaney.

- Der skal være en synergi i det. Det skal være en klub, der har en plan og en træner, der vil have mig.

24-årige Delaney har spillet 154 Superliga-kampe for FC København.

jesper@bold.dk

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)